Poppers pingviner

Poppers pingviner (orig: Mr. Popper's Penguins) er en komedie fra 2011. Filmen er regissert av Mark Waters, og har Jim Carrey i hovedrollen.

 Handling 
Tom Popper (Jim Carrey) var en gang en vellykket familiemann, med en flott kone i Amanda (Carla Gugino) og to kjærlige barn i Janie (Madeline Carroll) og Billy (Maxwell Perry Cotton), samt en god og stabil jobb. Nå er han skilt, han står ikke barna like nær som han en gang gjorde, og det eneste han har igjen er jobben som eiendomsmegler.

En dag forandrer alt seg når han får tilsendt seks pingviner i en boks, som hans døde far har etterlatt seg. Pingvinene invaderer hjemmet hans, og selv om det i begynnelsen ser håpløst ut, ser Tom at pingvinene har egne personligheter. Pingvinene gjør også at familien omsider finner sammen igjen, og huset hans forvandler seg til det reneste Antarktis. Men når dyrevernet kommer og det viser seg at det ulovlig å ha pingviner i huset, må Tom og familien kjempe for å beholde dem. I tillegg ser det ut til at jobben til Tom ryker, etter hvert som han blir mer og mer besatt av dyrene.

 Rolleliste 

 Rolle  Skuespiller Tom Popper  Jim Carrey Amanda Popper  Carla Gugino Janie Popper  Madeline Carroll Billy Popper  Maxwell Perry Cotton Mrs. Van Gundy  Angela Lansbury Nat Jones  Clark Gregg Pippi  Ophelia Lovibond Mr. Gremmins  Jeffrey Tambor Kent  David Krumholtz Franklin  Philip Baker Hall Rick  James Tupper Reader  Dominic Chianese Yates  William Charles Mitchell

 Norske stemmer 
 Håvard Bakke som Herr Popper
 Suzanne Paalgard som Amanda
 Tiril Heide-Steen som Janie
 Mikael Aksnes-Pehrson som Billy
 Christian Greger Strøm som Nat og Popper den eldre
 Inger Teien som Fru Van Gundy
 Mariann Hole som Pippi
 Preben Olram som Herr Gremmins og Kent
 Per Skjølsvik som Franklin
 Halvard Djupvik som Daryl
 Magne Lindholm som Yates
 Ivar Nørve som Reader
 Ellers medvirker: Leon Tobias Morales Hansen, Erik Hivju, Michael Johnsen, Tommy Karlsen Sandum, Benedikte Kruse, Ida Lind, Kristin Liaaen og Øyvind B. Lyse.

 Eksterne lenker 



Kategori:Filmer fra 2011
Kategori:Filmkomedier fra USA
Kategori:Familiefilmer fra USA